De cerebro-spinale Nervecentre. 311 



stemte Bevægelser, denne Sammenknytning er sikkert nok tilstede 

 hos det sunde Menneske og i vaagen Tilstand, men man ser den 

 dog i den mest slaaende Form hos Syge og Søvngængere. 



De have alle hørt Tale om Mennesker, der i Søvne kunne staa 

 op, gaa, tale, skrive og udføre de mest sammensatte Handlinger, 

 alt uden at vaagne og uden at være modtagelige for andre Indtryk 

 fra Omverdenen end saadanne der staa i Forhold til de Fore- 

 stillinger, der i Søvntilstanden beherske dem. De have vel ogsaa 

 hørt, at der gives Mennesker, der kunne komme i en lignende 

 Søvngængertilstand, naar de fuldt vaagne udsættes for visse Paa- 

 virkninger; denne Erfaring er hyppig bleven misbrugt af Charlataner 

 og disse have da søgt at forklare disse Fænomener som Følger af 

 en overnaturlig Indvirkning. Man kalder denne Tilstand for Som- 

 nambulisme (Søvngængeri) og denne kan enten opstaa af sig 

 selv eller fremkaldes ved ydre Paavirkning. 



Man kan bringe nervøse Personer i en sonnambul Tilstand 

 paa forskellige Maader; Magnetisørernes Strøg har gjort mest Op- 

 sigt, men der er mange andre simplere Methoder, og man har 

 kunnet bringe unge Kvinder i Søvngængertilstand blot ved at lade 

 dem i nogen Tid stirre paa en skinnende Genstand som holdtes 

 saa tæt foran Øjnene som muligt. Naar de først ere i Søvntilstanden 

 kan man vække dem halvt, faa dem til at tale og gaa uden at de 

 senere, naar de komme helt til sig selv, have nogen Erindring om 

 hvad der er sket. Saalænge Mennesker ere i denne hypnotiske 

 (hypnos Søvn) Tilstand er Følsomheden for Smerte ophævet og 

 man har benyttet denne forbigaaende Ufølsomhed til at foretage 

 langvarige og smertefulde Operationer, uden at den Syge mærkede 

 Noget. 



Man kan ligeledes frembringe en kataleptisk (katalepsis Fast- 

 holdthed) Tilstand der kan optræde enten alene for sig eller 

 sammen med Følesløshed; denne mærkelige Tilstand bestaar deri 

 at en Del af Legemet eller hele Legemet i længere Tid kan holde 

 sig ubevægeligt i samme Stilling. Naar man hæver Patientens Arm 

 op og retter den lige ud beholder den denne Stilling i en hel Time, 

 naar man ikke lægger den ned igen; stiller man den Syge paa et 



